ભારતીય ક્રિકેટના પૂર્વ ઓપનર વીરેન્દ્ર સેહવાગે 2011ના વર્લ્ડકપની ફાઈનલ અંગે એક મોટો ખુલાસો કર્યો છે. આ ફાઈનલમાં ભારતે 28 વર્ષ બાદ વર્લ્ડ ચેમ્પિયન બનવાનું ગૌરવ મેળવ્યું હતું. ક્રિકેટ ફેન્સના દિલ-દિમાગમાં આજે પણ આ મેચની યાદો તાજી છે. સેહવાગે મેચ સાથે જોડાયેલા એક ખાસ કિસ્સાને ‘વૉટ ધ ડક શો’માં શેર કર્યો. સેહવાગે ખુલાસો કર્યો કે, આ મેચમાં યુવરાજ સિંહની પહેલા બેટિંગમાં જવાનો નિર્ણય ધોનીનો ખુદનો નહોતો, તેને સચિન તેંદુલકરે આવું કરવા માટે સલાહ આપી હતી.